Veel kleurig Boho Gestreept Jurken Geknoopt | SHEIN Nederland
Veel kleurig Boho Gestreept Jurken Geknoopt
Op voorraad Uit voorraad SKU: swdress02190402010
Zonder rug, Geknoopt MRK moet SAPD-rassisme ondersoek – Solidariteit - Solidariteit WêreldSolidariteit Wêreld
Tuis › Mediaverklarings › MRK moet SAPD-rassisme ondersoek – Solidariteit
Die versoek volg op ‘n verslag van die Solidariteit Navorsingsinstituut (SNI) wat dui op sistemiese probleme ten opsigte van rassisme in die SAPD. Die verslag is ook aan die SAPD oorhandig met ‘n versoek vir dringende optrede.
“Die tendens van vals klagtes van rassisme in die SAPD is ontstellend. Die verslag dui ook op die emosionele impak op slagoffers. Die SAMRK reageer kragdadig en uit eie beweging oor bewerings van rassisme en die gebruik van onaanvaarbare rasterme indien dit wit op swart is. Die SAMRK se reaksie op hierdie verslag sal ‘n belangrike toets vir sy objektiwiteit wees,” het dr. Dirk Hermann, bestuurshoof van Solidariteit gesê.
56 gevalle van beweerde rassisme en dubbele standaarde ten opsigte van die hantering van rassisme is by Solidariteit in Oktober aangemeld wat daarop dui dat lede van sekere rasse in die SAPD in ondraaglike omstandighede werk waar daar geen gevolge is vir diegene wat valse aantygings maak nie, maar wel gevolge vir die slagoffers van die leuens.
“Die bevindinge dui op ʼn patroon in die wyse waarop wit SAPD-lede hanteer word: Eerstens word daar griewe en valse beskuldigings van rassisme teen wit lede ingedien nadat hierdie lede ondergeskiktes gedissiplineer het of bloot oor die feit dat hulle wit is. Daar is ook bevind dat indien die beskuldigdes onskuldig verklaar word, diegene wat onwaarhede versprei het, nie aan die pen ry nie en die beskuldigdes dan uiters negatiewe fisiese en emosionele gevolge moet dra,” sê Annelise de Vries, ʼn navorser verbonde aan die SNI.
Die verslag sal aan die SAPD oorhandig word met ʼn aanmaning om sterk op te tree teen diegene wat hierdie valse aantygings maak.
Verder het Solidariteit ook die SAMRK genader om ondersoek in te stel en stappe te doen om te verseker dat alle lede van die SAPD se menswaardigheid beskerm word.
Renate Barnard, sektorkoördineerder by Solidariteit sluit af: “Hierdie lede word deurlopend blootgestel aan ernstige aantygings en dissiplinêre optrede, asook griewe teen hulle bloot op grond van hulle ras. Indien hierdie lede dissipline probeer toepas, word hulle valslik beskuldig van rassisme en ander ernstige wangedrag. Ondergeskiktes en kollegas word bloot op grond van hulle ras geteister, kry geen bevordering nie en word selfs gedreig dat hulle hul werk sal verloor. Dit is onaanvaarbaar dat mense blootgestel word aan dubbele standaarde en dat hul regte nie deur hul werkgewer beskerm word nie.”
Klik hier en laai die verslag af.